nb en da da da fr da en nb de da da da sv de en de da da en da de da da da da da it sv da nn nn da da da da da da da da da en da da nb da da da da cs de de da en da de da da da nb en nb eo da en da da da en da da en da da en sv pl en en da en en pl da da fr nb en nl da it en nb da da da da da da da da da de en da da da da da en da da nn nl da da da da fr de en da da da da da da da fr de sv nb
Små spørde florentinere med mørk chokolade og nutellacreme
Er du vild med nødder, så vil disse små sprøde og lækre florentinere være et hit. De er ret nemme at lave og kan eventuelt serveres som kagetapas sammen andre små kager.
Disse florentinere er dyppet i mørk chokolade på den ene side og lagt sammen med en lækker nutellacreme. De kan også sagtens lægges sammen med nougatcreme eller almindelig smørcreme med lidt appelsinsaft.
De er også lækre at spise bare som de er.
Jeg har bagt mine florentinere i en silikoneform til mini-muffins. Men man kan også sagtens sætte dem som små klatter på bagepapir på en bageplade og bare bage dem derpå. Der skal man bare være opmærksom på, at kagerne flyder noget ud og bliver fladere end hvis de bliver bagt i en form.
Til ca. 15 små sammenlagte florentinere skal du bruge følgende:
Hak mandler og hasselnødder fint.
Smelt smør, rørsukker, piskefløde og honning i en gryde og varm det op indtil kogepunktet mens der røres i gryden så det ikke brænder på.
Tilsæt de hakkede mandler og rør det hele godt sammen til det er jævnt.
Fordel den varme nøddemasse i de små silikoneforme eller sæt en teskefuld på et stykke bagepapir på en bageplade.
Bag florentinerne ved 180 grader (alm. ovn) i ca. 10-12 minutter. De skal gerne blive let gyldne, ellers bliver de ikke sprøde.
75 g. Nutella (el. Blød nougat)
75 g. Blødt smør
ca. 150 g. Flormelis
Kom alle ingredienser i en skål og pisk det luftigt. Jo længere der piskes, jo mere luftigt og lækker bliver cremen (ca. 5-7 min.) Dog skal den være så fast i konsistensen, at den kan sprøjtes og holde formen. Hvis cremen er for tynd, tilsættes ekstra flormelis.
Smelt chokoladen og dyp bunden af hver kage i chokoladen. Lad chokoladen størkne.
Derefter samles kagerne to og to med nutellacreme imellem og de er klar til servering.
Louise 29. oktober 2020 at 8:21 am
Hej hvilket mål har den silikoneform, du nævner her? Er det den, du også bruger til minimazariner? Altså silikomart cylinder ø40 højde 20mm? Mvh. Louise
Fru Østergaard 29. oktober 2020 at 10:01 am
Ja, det er lige præcis den form fra Silikomart.
Hvis du ikke har sådan en form, kan du jo også bare sætte små “klatter” på et stykke bagepapir – dog flyder de nok lidt mere ud.
God fornøjelse med bagningen.
Rikke Lund 18. maj 2021 at 7:35 pm
Kan de laves i god tid og fryses? Og vente med chokolade og fyld
Fru Østergaard 18. maj 2021 at 8:00 pm
Jeg ved faktisk ikke om de kan fryses, men tror det ikke. Dog kan selve bundene holde sig et stykke tid i en lufttæt beholder, så du kan sagtens lave dem i god tid og så bare putte fyld imellem dem når de skal serveres.
Ingear solilia 19. maj 2021 at 7:56 am
Vi havde for mange år siden en bager her i byen, der lavede de lækreste florentinere. Der var ingen chokolade på, de var lagt sammen med en kakao smørcreme med et lille tvist af kanel i. De var så lækre, så nu vil jeg prøve at lave dem i aften, med lidt kanel i nutella smørcremen 🙂
Fru Østergaard 19. maj 2021 at 8:37 am
Det lyder rigtig lækkert, der er mange muligheder med fyldet imellem. Rigtig god fornøjelse med bagningen.
Ingear solilia 20. maj 2021 at 2:25 pm
Camilla Buch 30. september 2021 at 2:24 pm
De ser virkelig flotte og lækre ud – jeg glæder mig til at prøve dem. Bager du så 30 små kager, eller halverer du?
Fru Østergaard 30. september 2021 at 5:14 pm
De er også super lækre 🙂
Jeg bager 30 små kager og sætter dem sammen bagefter.
Skriv en kommentar Afbryd
Hej jeg hedder Annette Østergaard Toft.
Her på bloggen kan du finde inspiration til kageopskrifter og mad. Jeg er en glad amatørbager, som bager kager på et niveau, hvor alle kan være med og så vil jeg bare rigtig gerne dele ud af mine opskrifter.
Derudover vil jeg vise nogle af mine mange kreative grafiske projekter. Samt give inspiration til sangskjulere, invitationer m.v.
Tak fordi du læser med!
Mazarinkage med jordbærskum (Glutenfri)
Limekage med hvid chokolade-/limecreme
Julekrans – brownie med smag af appelsin
Nu er der godt nok gået nogle dage siden de smukk
NYHED - Portvinsplakat Efter flere opfordringer,
Den her mazarinkage med jordbærskum og friske jor
Påsken står for døren, måske har du allerede f
♥️ I morgen er det Valentinsdag ♥️ Giv din
🌟🥂RIGTIG GODT NYTÅR🥂🌟 I dag har jeg
🌟Glædelig 3. Søndag i advent 🌟 Forleden da
Følg med på Instagram
Majken Brønserud til Nøddekage med passionsfrugtmousse
Emilie til Brownie-talkage med skumbanancreme
Ole Schmidt til Indbydelser/Invitationer – inspiration til din næste fest
Kagetapas - fem små nemme kager - Fru Østergaard til Mazarinkage med jordbærskum (Glutenfri)
Karina til Kagetapas – fem små nemme kager
Copyright 2022 - Fru Østergaard